ב-3 ביוני, פורסם כי קירל לא תמשיך כפרזנטורית בחברת האופנה רנואר. ב-9 ביוני, הוציאה את השיר "מיליון דולר" בהשתתפות הזמר שחר סאול. באותו החודש, הוכרז כי קירל חתמה בחברת התקליטים האמריקאית אטלנטיק רקורדס חוזה בין-לאומי בשווי מיליוני דולרים. בנוסף, השיקה קירל את הישומון "Weshik" שנסגר כעבור שנה. ב-4 ביולי, החלה להופיע בעונה הרביעית של התכנית בית ספר למוסיקה בה קירל מתפקדת כמורה. באותו החודש נודע כי קירל מיוצגת בסוכנות השחקנים האמריקאית "Creative Artists Agency" .
באוגוסט 2020, הוציאה יחד עם הזמר יהונתן מרגי, את השיר "אמבולנס". בספטמבר 2020, הוכתרה כ"אשת השנה" במצעד הפזמונים העברי השנתי של גלגלצ ו-ynet. ב-17 בספטמבר השתתפה ב"מצעד השנתי של בי"ס למוזיקה ולתת" ששודר בקשת 12. באותו יום, השיקה יחד עם ראש ממשלת ישראל בנימין נתניהו סרטון מיוחד לרגל ראש השנה. ב-18 בספטמבר, זכתה בתואר "זמרת השנה" במצעד הפזמונים העברי השנתי של כאן גימל. באוקטובר 2020 פורסם כי קירל תתפקד כשגרירה של עמותת משאלת לב.
קירל הופיעה במופע הפסטיגל לשנת 2020 אשר נערך ללא קהל בשל מגפת הקורונה. ב-12 באוקטובר, יצא לאור שיר הנושא של המופע. באותה השנה, נבחרה לייצג את ישראל בטקס פרסי המוזיקה של MTV אירופה בפעם השלישית ברציפות. באותו החודש נודע כי קירל תשיק קולקציית בגדים משותפת עם טרמינל X. בחודש נובמבר השתתפה קירל בחידוש לשיר "תנו לגדול בשקט" של שלומי שבת לצד עמיר בניון ונסרין קדרי.
במרץ 2021 פורסם שקירל תככב בסרט קולנוע שתפיק חברת "פיקצ'רסטארט" (Picturestart) שבבעלות המפיק אריק פייג . עוד נמסר, שקירל תשמש גם כמפיקה בפרויקט, לצד ג'סיה סוויטץ' ורויס ריבס-דארבי מטעם החברה המפיקה. קירל נכחה אישית במצגות למפיקים פוטנציאליים, כדי להציג את החזון שלה לגבי הסרט, וחברת "פיקצ'רסטארט", אשר ראתה עין בעין איתה, קיבלה עליה את הפרויקט. לא נמסרו פרטים על הסרט, אך נאמר שהוא יציג את קירל במה שתואר כ"אירוע אסקפיסטי חובק עולם". ב-7 במרץ, הוציאה קירל את הסינגל "יהלומים", שהופק בחסות חברת התכשיטים רויאלטי. באותו החודש קיבלה קירל את פרס "שינוי אידיאל היופי" לשנת 2021 במסגרת שבוע האופנה שנערך בתל אביב. הפרס הוענק לקירל על ידי מוטי רייף, מפיק שבוע האופנה, והדוגמנית הישראלית הבינלאומית בר רפאלי. בחודש מאי 2021, הוציאה קירל יחד עם הזמר עומר אדם שיר תקווה בעברית ובאנגלית הכולל את מילות ההמנון הלאומי של מדינת ישראל. כל ההכנסות מהשיר הועברו לאגודה למען החייל.
ב-14 ביולי 2021 הוציאה קירל את סינגל הבכורה הבינלאומי שלה, "Please Don't Suck". באותו החודש, כיכבה במופע "סופרסטאר", שנדחה מאפריל 2020 בשל מגפת הקורונה, לצד מרגי, סטטיק ובן-אל תבורי, אגם בוחבוט, סטפן לגר וגל אדם. קירל הייתה האמן המושמע ביותר ב-MTV ישראל לשנת תשפ"א, וכן במקום ה-18, והאישה השלישית, ברשימה האמנים המושמעים בתחנות הרדיו הישראליות. ב-15 באוקטובר 2021 הוציאה את הסינגל "Bad Little Thing" אותו גם ביצעה בטקס מיס תבל לשנת 2021. ב-19 באוקטובר יצא השיר "יש לי SAY" בהשתתפותה ולצד אמנים וידוענים נוספים כחלק מקמפיין חברתי כנגד עישון. קירל השתתפה במופע הפסטיגל לשנת 2021 - "סקיי היי פסטיגל". לפי נתוני ההשמעות של ספוטיפיי ישראל לשנת 2021, קירל היא האמנית השנייה המואזנת ביותר בפלטפורמה בשנה זו, אחרי עדן בן זקן.
ב-14 בדצמבר יצא לאור הסינגל "רעשים" ביחד עם הזמר אושר כהן. קירל נבחרה לאחת מאנשי השנה של מגזין גלובס לשנת 2021. בנוסף, היא המוזיקאית המושמעת ביותר בשנת 2021 בטיקטוק ישראל.
2022–הווה: אירוויזיון 2023.
ב-12 בינואר 2022 הוציאה לאור את השיר "Thought About That". ב-5 במרץ יצא לאור הסינגל "פעמון" בהשתתפות איתי גלו, שיצא באופן בלעדי לטיקטוק ישראל למשך השבוע הראשון לצאתו.
ב-27 במאי הוציאה את הסינגל הראשון שלה בשפה הספרדית, "Dale Promo", ביחד עם הזמר הפוארטו ריקני מטרו דה סאבג' ובהשתתפות בועז ואן די ביטס. ב-1 ביוני הוציאה קירל את הסינגל "שלושה בנות" ביחד עם גיתית פישר לרגל חודש הגאווה. ב-28 ביוני הוציאה יחד עם דולי ופן ופלד את הסינגל "שחרר אותי". ביוני 2022 החלה לשחק בעונה השלישית של סדרת הנוער "פלמ"ח", בה מגלמת את דמותה של שולמית אלוני.
ב-11 ביולי פורסם בכאן 11 כי קירל צפויה לייצג את ישראל באירוויזיון 2023. ב-25 ביולי יצא הסרט "אוהב אותך צ'ארלי" בו קירל מגלמת את דמותה של סאנשיין. ב-12 באוגוסט הוציאה קירל את הסינגל "פנתרה". ב-24 באוגוסט קירל הופיעה בפעם הראשונה בפארק הירקון, והייתה הזמרת הישראלית הראשונה שהופיעה בפארק. טיקטוק ישראל תפיק סדרה תיעודית של המופע שתעלה בחשבון הטיקטוק של קירל.
סגנון מוזיקלי.
המוזיקה של קירל היא בעיקר בסגנון הפופ, אך היא משלבת בתוכה גם סגנונות שונים, בהם היפ הופ, רגאטון, רית'ם אנד בלוז ומוזיקה אלקטרונית. קירל ציינה את ההשפעות המוזיקליות שלה, ביניהן ביונסה, ריהאנה, ג'ניפר לופז ומדונה.
חיים אישיים.
בשנת 2016, החלה קירל מערכת יחסים מתוקשרת עם הדוגמן ברק שמיר, מערכת היחסים נמשכה כשנתיים עד אוגוסט 2018.
בספטמבר 2018 החלה קירל מערכת יחסים עם הזמר יהונתן מרגי. השניים נפרדו בספטמבר 2021.
באוקטובר 2021, החלה מערכת יחסים עם הדוגמן תומר הכהן.
אלכסנדר דראגוביץ'
אלכסנדר דראגוביץ' (נולד ב-6 במרץ 1991) הוא כדורגלן אוסטרי המשחק בהכוכב האדום בלגרד ובנבחרת אוסטריה בעמדת הבלם.
קריירת מועדונים.
דראגוביץ' נולד באוסטריה למשפחת מהגרים מבלגרד. התחיל את הקריירה שלו באוסטריה וינה. ב-1 בפברואר 2011 חתם בפ.צ. בזל השווייצרית. דראגוביץ' ערך את הופעת הבכורה שלו בניצחון 0–3 נגד סנט גאלן. בסיום עונתו הראשונה במועדון, זכה עמו באליפות. ב-1 באוקטובר 2011 הבקיע את שער הבכורה שלו במועדון בניצחון 0–3 נגד סרבט ז'נבה. דראגוביץ' הפך עד מהרה לשחקן מוביל בקבוצה וזכה עימה שתי אליפויות נוספות, גביע ואף הגיע עימה לחצי גמר הליגה האירופית.
ב-26 ביולי 2013 חתם ל-5 שנים בדינמו קייב האוקראינית. ב-17 במאי 2015 הבקיע את שער הניצחון נגד דניפרו דניפרופטרובסק במשחק זה אף הבטיחה דינמו את האליפות.
ב-22 באוגוסט 2016 חתם לחמש שנים בבאייר לברקוזן הגרמנית. ב-31 באוגוסט 2017 הושאל דראגוביץ' ללסטר סיטי לעונה אחת.
ב-26 במאי 2021 חתם דרגוביץ' על חוזה לשלוש שנים עם הכוכב האדום בלגרד.
קריירה בינלאומית.
דראגוביץ' שיחק בצעירותו בנבחרות הנוער של אוסטריה. בשנת זומן לראשונה לסגל הנבחרת הבוגרת לקראת המשחק נגד אך לא נכלל בסגל למשחק בשל פציעה. ב-6 ביוני 2009 ערך את הופעת הבכורה שלו בנבחרת בהפסד 0–1 ל. ב-18 בנובמבר 2014 הבקיע את שער הבכורה שלו בנבחרת בהפסדה 1–2 ל. דראגוביץ' השתתף עם נבחרת אוסטריה ביורו 2016, אך היה שותף מלא להדחתה המפתיעה בשלב הבתים, כאשר הורחק בכרטיס אדום במשחק הפתיחה בו הפסידה אוסטריה 0–2 לנבחרת הונגריה, והחמיץ פנדל בהפסד 1–2 לנבחרת איסלנד.
א-שדאדי
א-שַׁדַּאדִי (בערבית: الشدادي; בתעתיק מדויק: אלשדאדי) היא עיירה בדרום מחוז אל-חסכה שבצפון-מזרח סוריה.
במפקד שנערך בשנת 2004 נרשמו בא-שדאדי 15,806 תושבים.
מלחמת האזרחים.
בפברואר 2013 כבשו את העיירה פעילים מארגון ג'בהת אל נוסרה תוך שלושה ימים. בתקיפה נהרגו כ-100 חיילים מצבא סוריה וכן פועלי מתקני נפט רבים.
בשנת 2014 העיירה נכבשה על ידי דאעש ובפברואר 2016 כבש אותה ארגון ה-YPG (המיליציה הכורדית בסוריה), השולט בה מאז.
תקן חשבונאות
תקן חשבונאות הוא קובץ כללים בתחום החשבונאות. כל תקן עוסק בנושא אחר, וכך למשל, תקן חשבונאות מספר 4 של המוסד הישראלי לתקינה חשבונאית מתייחס לכללי החשבונאות הנוגעות לעבודות על פי חוזה ביצוע.
כל תקן מורכב מרשימת כללים והנחיות אשר מנוסחים על ידי מוסד שייועד לכך בהוראת המדינה. מוסד זה לעיתים כפוף למשרד המשפטים או פועל בעיקר על בסיס התנדבותי. התקנים משמשים ארגונים עסקיים לצורך עריכת הדוחות הכספיים ומסייעים לרואי החשבון לקבוע את דרך הטיפול בסוגיות חשבונאיות שונות.
בעבר כל מדינה ומדינה ניסחה כללים משלה, וכך נוצר מצב שבו לא ניתן לבצע השוואה בין דוחות כספיים של חברה במדינה אחת לזו במדינה אחרת, עקב דרך טיפול שונה בסוגיות החשבונאיות. ואולם, עם השנים אימצו מדינות רבות את כללי הדיווח הבינלאומיים (IFRS) אשר נכתבו על ידי המוסד הבינלאומי לתקינה בחשבונאות. ישראל אימצה גם היא תקנים בינלאומיים אלו בכל הנוגע לחברות ציבוריות (ראה תקן חשבונאות ישראלי מספר 29). חברות פרטיות יכולות לבחור בין עריכת הדוחות הכספיים לפי IFRS או לפי תקנים ישראליים. מלכ"רים בישראל אשר חייבים על פי החוק לערוך ולהגיש דוחות כספיים, נדרשים להתייחס לתקן חשבונאות ישראלי מספר 5.
בית גולדשטיין
בית גולדשטיין המכונה גם בית מש"ק, ממוקם במרכז העיר תל אביב ברחוב פינסקר 10 פינת רחוב אידלסון 22.
הבית נבנה במקור עבור העסקן הציוני אלכסנדר גולדשטיין, במקום בו נפגשו תל אביב המרכזית ושכונת נחלת יצחק ההיסטורית. המבנה בן שלוש קומות, והוא גדול ממדים ביחס למבנים האחרים בסביבה.
המבנה.
המבנה מורכב למעשה משני בניינים בעלי חדר מדרגות משותף. המבנה שבחזית רחוב פינסקר מעוצב בסגנון נאו-קלאסי, תוכנן בשנת 1925 על ידי האדריכל יוסף ברלין, לצורכי מגורים והבניה הושלמה בשנת 1926. המבנה מאופיין בקומת רוסטיקו מלאה כבסיס לשתי קומות נוספות בעלות קשתות בסגנון הרנסאנס.